OSNOVNA ŠKOLA MIRKA PEREŠA

KAPELA

KLASA:400-01/147-01/03

URBROJ:2103-71-01-14-01

Kapela, 24. travnja 2014.

 Na temelju članka 18. Stavka 3. Zakona o javnoj nabavi (NN br.90/11, 83/13 i 143/13) ravnateljica Osnovne škole Mirka Pereša uz suglasnost Školskog odbora dana 24. travnja 2014. godine donosi

ODLUKU O PROVEDBI POSTUPAKA NABAVE

ZA ROBE, RADOVE I USLUGE MALE VRIJEDNOSTI

(BAGATELNA NABAVA)

Članak 1.

 Odlukom o provedbi postupaka nabave za robe i usluge procijenjene vrijednosti do 200.000 kuna odnosno radova do 500.000 kuna definira se način postupanja, obveze i odgovornosti Osnovne škole Mirka Pereša, kako bi se ojačala odgovornost za zakonito, namjensko i svrhovito korištenje sredstava namijenjenih za nabavu, te ojačao sustav kontrole i nadzora istih. Osnovna škola Mirka Pereša treba primjenjivati odredbe ove Odluke na način koji omogućava učinkovitu javnu nabavu te ekonomično trošenje sredstava za javnu nabavu.

 U provedbi postupaka nabave roba, radova i/ili usluga osim ove Odluke obavezno je primjenjivati i druge važeće zakonske i podzakonske akte, a koji se odnose na pojedini predmet nabave u smislu posebnih zakona.

Članak 2.

 Osnovna škola Mirka Pereša (u daljnjem tekstu: Naručitelj) obvezna je u odnosu na sve gospodarske subjekte poštovati: načelo slobode kretanja, načelo slobode poslovnog nastana te načela koja iz toga proizlaze, kao što su načela: tržišnog natjecanja, jednakog tretmana, zabrane diskriminacije, uzajamnog priznavanja, razmjernosti i transparentnosti.

Članak 3.

 O sukobu interesa na odgovarajući način primjenjuju se odredbe Zakona o javnoj nabavi.

Članak 4.

 Za nabavu robe i usluga procijenjene vrijednosti do 200 000 kuna (bez PDV-a), odnosno za nabavu radova procijenjene vrijednosti do 500 000 kuna (bez PDV-a) Naručitelj nije obvezan provoditi postupke javne nabave propisane Zakonom o javnoj nabavi već će provoditi postupak propisan ovom Odlukom.

Članak 5.

 Za nabavu roba, radova i usluga u vrijednosti do 20.000 kuna (bez PDV-a) naručitelj može slobodno ugovarati nabavu roba, usluga i radova direktnom pogodbom uzimajući u obzir trenutno stanje na tržištu glede ponude, kvalitete, cijena i broja ponuditelja, te birati između izdavanja narudžbenica ili sklapanja ugovora.

Članak 6.

 Postupak nabave roba, radova i usluga procijenjene vrijednosti navedene u članku 4. ove odluke provodi Povjerenstvo sastavljeno od tri člana, koje imenuje ravnatelj naručitelja za svaku poslovnu godinu.

Članak 7.

 Za nabavu radova, roba i usluga procijenjene vrijednosti veće ili jednake od 20.000 kuna (bez PDV-a), Naručitelj će uputiti pisani poziv za dostavu ponude najmanje trojici sposobnih gospodarskih subjekata (koji imaju pravnu, poslovnu, financijsku, tehničku i stručnu sposobnost) kako bi odabrao povoljniju i kvalitetniju ponudu.

 Iznimno, ovisno o prirodi predmeta nabave poziv za dostavu može se uputiti jednom gospodarskom subjektu (toplinska energija, odvjetničke usluge i slično).

 Poziv za dostavu ponuda upućuje se gospodarskim subjektima iz vlastite baze podataka, a poziv sadržava: naziv pošiljatelja, naziv i adresu pravne osobe kojoj se upućuje poziv, predmet nabave s opisom, vrijeme nabave, troškovnik, procijenjenu vrijednost nabave, sadržaj ponude, rok za dostavu ponude, kriterije za odabir ponude, vrijeme isporuke roba, radova i usluga, način dostave roba i izvršenje radova i usluga te rokove plaćanja.

 Sadržaj ponude Naručitelj određuje za svaki pojedini postupak, ovisno o predmetu nabave i procijenjenoj vrijednosti.

 Nema javnog otvaranja ponuda.

 Povjerenstvo iz članka 6. otvara ponude, ocjenjuje ponude na temelju uvjeta i zahtjeva iz Poziva te sastavlja zapisnik o otvaranju, pregledu i ocjeni ponuda i prosljeđuje ravnateljici. Kriterij za odabir ponude može biti najniža cijena ili ekonomski najpovoljnija ponuda. Odluku o odabiru najpovoljnije ponude donosi ravnateljica naručitelja, na prijedlog Povjerenstva iz članka 6. Svim ponuditeljima koji su dostavili ponude dostavit će se obavijest da njihova ponuda nije prihvaćena. Naručitelj sklapa ugovor s odabranim ponuditeljem.

Članak 8.

 Naručitelj može produžiti ugovor s ponuditeljem ukoliko je izuzetno zadovoljan dosadašnjom suradnjom, omjerom cijene i kvalitete, rokovima plaćanja i načinom isporuke te ukoliko isporučitelj ne zahtijeva izmjenu ugovora koji se odnosi na cijenu.

Članak 9.

 Ova Odluka stupa na snagu danom donošenja, a objavit će se i na web stranici osnovne škole Mirka Pereša.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_

 (Anamarija Tuškan)

 Predsjednik Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_

 (Božidar Altus)